**ТЕХНИЧЕСКО ОФОРМЛЕНИЕ**

Докладите трябва да бъдат написани на MS Word for Windows, a фигурите – като растерни изображения във формат \*.TIFF, \*.JPG (с подходяща за печат разделителна способност).

1. **Ръкописите се изпращат на посочения e-mail адрес, в съответния срок и упоменато професионално направление, към което се отнася**, написани на стандартни страници формат А4; margins – Top 6,7 cm, Left, Right, Bottom: 4 cm; Ariel, Size 10. Междуредово разстояние – Format, Paragraph, Linespacing – Single. На първата страница най-отгоре се оставят 4 празни реда (Font Size 10) за ”шапка”. Заглавие на български и на английски език – Font Size 10, главни букви, Centered, Bold. Един празен ред.

Име и фамилия на автора (авторите) на български и на английски език – Font Size 10, редовни букви, Centered, Bold. Един празен ред. E-mail на автора, с когото Редакционната колегия ще кореспондира, Bold. Следват резюмета на български и на английски език (минимум 15 реда!) – Font Size 10, Justified, и ключови думи на български и на английски – до 5. Eдин празен ред. Текст на доклада: Обем – от 4 до 10 страници (четен брой).

Font Size 10, Justified. Отстъп (нов ред на абзац) – Paragraph, First Line – by: 1,25 cm.

1. Заглавията на разделите са написани с главни букви, Centered, Bold.
2. Таблиците се разполагат на местата им в текста. Заглавията на таблиците и текстовата част в тях се изписват на български и на английски език.
3. Илюстрациите и фигурите се поставят на местата им в текста. Частите на съставните фигури се означават с малки латински букви (а, в, с...). Заглавията на фигурите се изписват на български и на английски език.
4. Използва се Международната система от измерителни единици SI. При изписване на дроби се използва десетична запетая, а не точка.
5. При цитиране вътре в текста се ползва стандартът фамилия – година. Ако за дадена теза се привеждат няколко цитата, те се подреждат в хронологичен ред. Цитирането на авторите става с фамилията на автора (без инициал за първото име) и годината. Например „...според Ранков (1980)...”; ”Това е в съгласие с установеното от други автори (Петров, 1990), (Wayland and Rieger, 1991)”. При цитиране на отделни страници от книга това се посочва в текста на доклада. Например „...Според Кramer et al. (1993, 725 – 736)”.
6. В списъка на литературата се включват всички автори и заглавия, за които в текста има отправки. Ако са цитирани няколко труда на един и същи автор/автори от една и съща година, добавяме буквени означения: 1995 а, 1995 б и т.н. Посочените в списъка на литературата списания, книги, сборници и др. трябва да имат пълно библиографско описание. Задължително е транслитерирането на пристатийната литература и цитирането вътре в текста с латиница.
7. Езиковото и стиловото оформление на докладите е задължение и отговорност на самите автори.
8. При неспазване на посочените условия Редакционната колегия не дава ход на материалите, не връща ръкописи и не носи отговорност за непотърсени до 6 месеца доклади.